als_Latn dik_Latn sag_Latn
Këta dy ndërmarrës të vyer kanë ngritur me investimet e tyre një plantacion me mollë e kumbulla në sipërfaqe prej 4 hektarësh me gjithsej 4500 trupa mollë dhe 1000 trupa kumbulla.
Nga llojet e mollëve që kultivojnë këta fermer janë: grin smit, ajdared, delisesht(ari), delisesht, (të kuqe), dhe kumbullën amerikane.
Ngritja e këtij plantacioni ka nisur para tre vjetësh dhe ky është viti i parë i dhënies së produktit të një pjese të mollëve. Si çdo fillim ata kanë vështirësitë me të cilat përballen për të siguruar qëndrueshmërinë e biznesit të tyre dhe sigurimin e rentabilitetit optimal në këtë lloj prodhimtarie.
Veç familjes në këtë biznes ata kanë kontraktuar edhe një punëtor, por që suksesi në rritën e prodhimtarisë pa dyshim që shton nevojën edhe për vende të reja pune.
Vështirësitë veç atyre që shoqërojnë fillimin e një biznesi, për këta dy fermer qëndron edhe në pamundësinë e sigurimit imediat të infrastrukturës për ujitjen dhe mungesën e energjisë elektrike të domosdoshme për funksionimin e pompave të ujit.
Zyrtarët e komunës i përgëzuan këta dy fermer për guximin dhe përkushtimin e tyre për të ndërtuar këtë plantacion të kësaj përmase dhe idenë se me punë mund t’arrihet tek fitimi për veten, familjen, por edhe për të tjerët që në varësi të suksesit mundë të përfshihen si krah i punës.
Nisur nga programi i qeverisjes lokale i kryetarit të komunës për ndihmë bujqësi
së dhe prodhimtarisë bujqësore, zyrtaret premtuan se do të angazhohen për ta ndihmuar këtë fermë në kuadër të projekteve të parapara në planet e komunës. Gjithashtu do të angazhohen që me përgjegjësit për menagjimin e rrjetit të energjisë, këtij komuniteti dhe këtyre fermerëve t’u sigurohet një trafostacion që do të përmbushte nevojat për amvisni, por edh epër projekte zhvillimore si ky i z. Mustafa.
als_Latn als_Latn als_Latn als_Latn als_Latn als_Latn als_Latn als_Latn